**ตัวอย่างของเอกสารเพื่อการปฏิบัติตามกฎหมายคุ้มครองข้อมูลส่วนบุคคล**

**สำหรับธุรกิจประกันวินาศภัย**

แบบ ข้อความ หรือสัญญาเหล่านี้ เป็นเพียงตัวอย่างที่เตรียมขึ้นเพื่อเป็นแนวทางในการจัดเตรียมของบริษัท ซึ่งการนำไปใช้จะต้องได้รับการตรวจสอบ และตรวจทานโดยหน่วยงานต่างๆ ของบริษัท โดยเฉพาะอย่างยิ่งหน่วยงานที่กำกับดูแลด้านกฎหมาย กฎระเบียบ และด้านการปกป้องข้อมูลส่วนบุคคล เพื่อปรับแก้ หรือเพิ่มเติม ข้อความเพื่อให้เหมาะสมกับการดำเนินธุรกิจของแต่ละบริษัทต่อไป

**ตัวอย่างร่างการแจ้งเหตุละเมิดต่อเจ้าของข้อมูลส่วนบุคคล**

**\*\*รายละเอียดร่างการแจ้งเหตุละเมิดข้อมูลส่วนบุคคลต่อเจ้าของข้อมูลส่วนบุคคลต่อไปนี้เป็นเพียงตัวอย่างร่างข้อความเท่านั้น สำหรับรายละเอียดการแจ้งดังกล่าวและข้อยกเว้นนั้น จะต้องมีการปรับแก้ให้เป็นไปตามประกาศของคณะกรรมการ[[1]](#footnote-1) ต่อไป\*\***

**[หัวกระดาษบริษัทฯ]**

[วัน/เดือน/ปี][[2]](#footnote-2)

เรื่อง การแจ้งเหตุการละเมิดข้อมูลส่วนบุคคล

เรียน [ลูกค้าคนสำคัญของเรา]

 [ชื่อบริษัท] ขอแจ้งให้ท่านทราบว่า ความมั่นคงปลอดภัยในข้อมูลส่วนบุคคลของท่านเป็นเรื่องที่บริษัทให้ความสำคัญเป็นอันดับแรก โดยไม่มีข้อยกเว้นใด ๆ ทั้งนี้ ทางเราจึงได้จัดให้มีและพัฒนามาตรการคุ้มครองความมั่นคงปลอดภัยในข้อมูลส่วนบุคคลของท่านอย่างสม่ำเสมอ เพื่อให้เราสามารถปกป้องและคุ้มครองความไว้วางใจของท่านที่ได้ให้ไว้กับเรา

อย่างไรก็ตาม แม้ว่าเราจะได้พยายามคุ้มครองและป้องกันข้อมูลส่วนบุคคลของท่านอย่างสุดความสามารถของเราแล้วก็ตาม เรามีความเสียใจที่จะต้องแจ้งให้ท่านทราบว่า [ระบุรายละเอียดเหตุการละเมิดข้อมูลส่วนบุคคลเท่าที่ทราบ เช่น

* รายละเอียดประเภทข้อมูลส่วนบุคคลที่อาจได้รับผลกระทบ
* ลักษณะของการละเมิดข้อมูลส่วนบุคคล

**ตัวอย่าง** “ได้มีการเข้าถึงข้อมูลบัตรเครดิตของท่านโดยบุคคลภายนอกที่ไม่ได้รับอนุญาต”[[3]](#footnote-3) ซึ่งเหตุการละเมิดข้อมูลส่วนบุคคลนี้อาจส่งผลกระทบในทางใด ๆ ต่อท่านได้ ในฐานะที่ท่านเป็นลูกค้าคนสำคัญของเรา เราจึงรีบดำเนินการแจ้งให้ท่านอย่างเร็วที่สุดเท่าที่เราจะทำได้ โดยในขณะนี้ ทางเราและผู้เชี่ยวชาญกำลังดำเนินการตรวจสอบและแก้ไขสถานการณ์ดังกล่าวอย่างเต็มความสามารถ ภายใต้ความดูแลของสำนักงานคณะกรรมการคุ้มครองข้อมูลส่วนบุคคล

นอกจากนี้ เราได้ระบุรายละเอียดที่เกี่ยวข้องพร้อมแนวทางในการเยียวยาเหตุการละเมิดข้อมูลส่วนบุคคลข้างต้น เพื่อแก้ไขและบรรเทาผลกระทบที่อาจเกิดขึ้นกับท่านและข้อมูลส่วนบุคคลของท่านไว้แล้ว ในเว็บไซต์ของเรา: [แทรกลิงก์ ไปยังรายละเอียดแนวทางการเยียวยาเหตุการละเมิดข้อมูลส่วนบุคคลในเว็บไซต์ของบริษัทฯ][[4]](#footnote-4)

ในกรณีที่ท่านมีข้อสงสัยเพิ่มเติม โปรดติดต่อบริษัท [ระบุชื่อบริษัท] ได้ที่:

อีเมล: [แทรก Email Address]

หมายเลขโทรศัพท์: [หมายเลขโทรศัพท์ Call Center] ซึ่งสามารถติดต่อได้ในเวลาทำการระหว่างเวลา [ระบุช่วงเวลา]

เราเข้าใจดีว่า ท่านอาจมีความกังวลใจเกี่ยวกับความมั่นคงปลอดภัยในข้อมูลส่วนบุคคลของท่าน ดังนั้น เราจะเร่งแก้ไขสถานการณ์ดังกล่าวให้เร็วที่สุดเท่าที่จะทำได้ โดยที่เราหวังเป็นอย่างยิ่งว่า ท่านจะยังคงให้ความไว้วางใจกับเราต่อไปในอนาคต

ขอแสดงความนับถือ

[ในนามของบริษัทฯ]

1. มาตรา 37 (4) พ.ร.บ. คุ้มครองข้อมูลส่วนบุคคล [↑](#footnote-ref-1)
2. ข้อสังเกต: ผู้ควบคุมข้อมูลส่วนบุคคลมีหน้าที่จะต้องแจ้งโดยไม่ชักช้า [↑](#footnote-ref-2)
3. ข้อสังเกต: บริษัทฯ จะต้องระมัดระวังในการให้ข้อเท็จจริงในกรณีนี้ เช่น เวลาเกิดเหตุ เพราะข้อเท็จจริงเหล่านี้อาจถูกใช้เป็นหลักฐานในการกล่าวหาบริษัทฯ ได้ในอนาคต [↑](#footnote-ref-3)
4. ข้อสังเกต: พ.ร.บ. คุ้มครองข้อมูลส่วนบุคคล กำหนดให้ผู้ควบคุมข้อมูลส่วนบุคคลจะต้องแจ้งแนวทางการเยียวยาพร้อมกับรายละเอียดของเหตุการละเมิดข้อมูลส่วนบุคคลด้วย [↑](#footnote-ref-4)